Във връзка с постъпило уведомление с вх. № ОВОС-2203/01.10.2024г. за изготвяне на Общ устройствен план (ОУП) на територията на Община Садово, на основание чл. 8, ал. 1 от Наредба за условията и реда за извършване на екологична оценка (Наредба за ЕО), и в изпълнение разпоредбата на чл.8, ал. 4 от Наредбата за ЕО, Регионална инспекция по околна среда и водите – Пловдив (РИОСВ-Пловдив) информира за следното:

 **І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Общите устройствени планове се съгласуват чрез процедурата по екологична оценка (ЕО). ОУП на Община Садово попада в обхвата на областите по чл. 85, ал.1 от *Закона за опазване на околната среда* (ЗООС) (по специално устройствено планиране) и в т. 10.1 на Приложение №1 на *Наредбата за условията и реда за извършване на екологична оценка на планове и програми (Наредба за ЕО)* и на основание чл.2, ал.1, т.1 от Наредбата **подлежи на задължителна екологична оценка (ЕО).**

**ІІ.** На територията на Община Садово попадат следните защитени територии по смисъла на Закона за защитените територии:

* Защитена местност „Мъртвицата“, с. Поповица, обявена със Заповед № РД-155/11.0.1978 г. на КОПС при МС, актуализирана със Заповед № РД-559/12.07.2007 г.;
* Природна забележителност „Фосилни находки“, селата Поповица, Ахматово, Богданица, Селци, обявена със Заповед № 36/11.01.1968 г. на МГГП;

 На територията на Община Садово попадат части от следните защитени зони, включени в списъка от защитени зони: BG0000578 „Река Марица“, обявена със Заповед №728/19.08.2024 г. (ДВ бр. 74/2024 г.) на Министъра на околната среда и водите, BG0000437 Река Черкезица, за опазване на природните местообитания и на дивата флора и фауна, обявена със Заповед №РД–235/22.03.2024г. на Министъра на околната среда и водите (ДВ бр.31/2024 г.), BG0000194 „Река Чая“ за опазване на природните местообитания и на дивата флора и фауна, обявена със заповед РД-688/25.08.2020 г. на Министъра на околната среда и водите (ДВ бр.80/2020 г.), BG0002081 „Марица-Първомай“ за опазване на дивите птици, обявена със Заповед № РД-909/11.12.2008 г. на МОСВ.

При извършената проверка за допустимост по реда на чл. 36 ал.3, във връзка с чл.12, ал.2 и ал.4 от Наредбата по ОС се установи, че предвижданията на ОУП са допустими за осъществяване при условия, че не влизат в противоречие със забраните въведени с посочените по-горе заповеди за обявяване на защитени зони BG0002081 „Марица-Първомай“ и BG0000194 „Река Чая“, BG0000578 „Река Марица и BG0000437 Река Черкезица.

След анализиране на представената документация и информация на основание чл. 36 ал.3 от Наредбата по ОС, предвид местоположението, характера и мащаба на ОУП, преценката за вероятната степен на отрицателно въздействие е, че реализацията му има вероятност да окаже значително отрицателно въздействие върху природните местообитания, популации и местообитания на видове, предмет на опазване в защитените зони, поради следните мотиви:

1. Предвижданията на ОУП има вероятност да доведат до трайни негативни изменения в природни местообитания и местообитания (гнездови, хранителни, ловни, места за почивка) на видовете животни, вкл. птици, предмет на опазване в защитените зони, поради очаквани:
2. Възможните отрицателни въздействия предполагат нарушаване на целостта и кохерентността на защитените зони и забавяне или възпрепятстване на постигането на консервационните цели на зоните.
3. Очаква се кумулиране на отрицателни въздействия върху видовете и местообитанията, вкл. птици, предмет на опазване в защитени зони в резултат от сумарното въздействие на предвижданията на ОУП, спрямо осъществените, одобрените, нереализирани до момента или планирани други планове, програми, проекти и/или инвестиционни предложения.

Във връзка с горeизложеното следва да се извърши оценка за степента на въздействие на ОУП на Община Садово върху защитени зони BG 0000578 „Река Марица“, BG 0000194 „Река Чая“, BG0000437 Река Черкезица, BG 0002081 „Марица-Първомай“, която съгласно изискванията на чл. 34, ал. 1 от Наредбата за ОС да бъде представена под формата на доклад, отделно приложение към доклада по ЕО.

Степента на въздействие на на ОУП върху защитените зони следва да се определи по критериите на чл. 22 от Наредбата по ОС, като като докладът за оценка на степента на въздействие (ДОСВ) трябва да е структуриран в съответствие с изискванията на чл. 23, ал. 2 същата наредба, като се обърне внимание на следното:

При определяне степента на въздействие на ОУП да бъдат използвани количествени оценки за очакваните загуби или влошаване на състоянието на местообитанията (площи) и видовете (численост и плътност на популациите), предмет на опазване в защитените зони. Оценките да бъдат разгледани в контекста на представеността на местообитанията/видовете в дадените защитени зони и в мрежата от защитени зони като цяло, а именно: кои от предвижданията на ОУП (устройствени зони, инфраструктурни елементи и пр.) попадат изцяло или частично в защитена/и зона/и, каква площ от конкретно природно местообитание или местообитания на опазван вид засягат в съответната зона, а не спрямо общата ѝ площ и какъв процент от него увреждат, унищожават или повлияват по друг начин.

Да се приложи актуален картен материал на хартиен и електронен носител, който да визуализира конкретните предвиждания на ОУП спрямо защитените зони и техните „елементи“ по смисъла на §3, т. 1 от Допълнителните разпоредби на Наредбата за ОС, както и опорния план, въз основа на който се разработва ОУП.

С цел визуализиране предвижданията на ОУП пространствените данни ESRI Shape file (\*.shp) тип полигон от опорния план към плана следва да се предоставят в координатна система WGS84 UTM 35N, където ясно да бъдат визуализирани различните защитени зони, както и зоните за планиране на дейности. В атрибутивната информация следва да присъства наименование и уникални идентификационни кодове за всяка от устройствените зона и нейните части, ако има такива (всеки от полигоните да бъде номериран адекватно).

Оценката за степента на въздействие на ОУП върху защитените зони, да бъде възложена на колектив от експерти отговарящи на изискванията на чл.9, ал.1 от Наредбата по ОС.

Във връзка с разпоредбата на чл. 36, ал. 6, т. 4 от Наредбата за ОС, Ви уведомяваме, че на интернет страница www. natura2000.moew.government.bg е публикувана актуална информация за предмета и целите на опазване на съответните защитени зони, попълнените стандартни формуляри с данни и оценки, картен материал и координатен регистър на границите на защитените зони, както и богат набор от данни и документи за всяка една от защитените зони. Същата следва да бъде използвана от експертите изготвящи ДОСВ.

Също така Ви уведомяваме, че в рамките на проект „Картиране и определяне на природозащитното състояние на природни местообитания и видове – фаза I” природните типове местообитания за всяка една защитена зона са картирани и са изготвени цифрови модели на разпространението им, които може да бъдат получени от Министерство на околната среда и водите.

**Указания за последващите действия които да се предприемат по процедурата по ЕО:**

1. Възложителят да изготви и представи в РИОСВ-Пловдив схема за провеждане на консултации по реда на чл.19, ал.3 и Задание за определяне обхвата и съдържанието на доклада по екологична оценка във връзка с чл.19а т.1 съгласно глава четвърта от Наредбата за ЕО.

Схемата за консултации да бъде съобразена с чл. 19, ал.3, в т.ч да включва и:

* задължителни консултации в процеса на изготвяне на ЕО, в т.ч. за определяне на обхвата на оценката с РИОСВ-Пловдив (на основание чл. 19а, т. 1 от Наредбата за ЕО), РЗИ-Пловдив (относно съдържанието и обхвата на оценката на здравно-хигиенните аспекти на околната среда и риска за човешкото здраве, на основание чл. 19а, т. 2 от Наредбата за ЕО) и други специализирани ведомства - БД ИБР Пловдив; Областна Дирекция Земеделие Пловдив; Национален институт за недвижимо културно наследство (НИНКН); РДГ-Пловдив, АПИ и други по Ваша преценка (на основание чл. 19а, т.3 от Наредбата за ЕО).
1. Едновременно с действията по предходната точка, заданието за определяне на обхвата и съдържанието на доклада по ЕО следва да предоставите за становища и на РЗИ-Пловдив, БД ИБР Пловдив; Областна Дирекция Земеделие Пловдив; Национален институт за недвижимо културно наследство (НИНКН); РДГ –Пловдив, АПИ и останалите специализирани ведомства, които определите в схемата за провеждане на консултации.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-2203-1/115.10.2024г.